title: Provedbena odluka Komisije оd 9. lipnja 2015. o financiranju programa rada za 2015. o izobrazbi u području sigurnosti hrane i hrane za životinje, zdravlja i dobrobiti životinja te zdravlja bilja u okviru programa „Bolja izobrazba za sigurniju hranu”

text:
               10.6.2015

               HR

               Službeni list Europske unije

               C 192/8

         PROVEDBENA ODLUKA KOMISIJE
   оd 9. lipnja 2015.
   o financiranju programa rada za 2015. o izobrazbi u području sigurnosti hrane i hrane za životinje, zdravlja i dobrobiti životinja te zdravlja bilja u okviru programa „Bolja izobrazba za sigurniju hranu”
   (2015/C 192/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 84.,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (2), a posebno njezin članak 31. i članak 36. stavak 1.,
   budući da:

               (1)

               Uredbom (EZ) br. 882/2004 (3) utvrđuju se opća pravila provođenja službenih kontrola kojima se provjerava poštovanje propisa koji su posebno usmjereni na sprečavanje, uklanjanje ili smanjivanje na prihvatljivu razinu rizika za zdravlje ljudi i životinja te osiguranje dobrih poslovnih običaja u trgovini hranom i hranom za životinje te zaštita interesa potrošača. Člankom 51. te Uredbe utvrđuje se da Komisija može organizirati tečajeve stručnog osposobljavanja za osoblje nadležnih tijela država članica koje je odgovorno za službene kontrole predviđene u toj Uredbi. Ti tečajevi stručnog osposobljavanja mogu biti otvoreni za sudionike iz trećih zemalja, posebice iz zemalja u razvoju. Navedeni tečajevi mogu posebno obuhvatiti izobrazbu o pravnim propisima Europske unije o hrani i hrani za životinje, te propisima o zdravlju i dobrobiti životinja.

               (2)

               Člankom 2. stavkom 1. točkom i. Direktive Vijeća 2000/29/EZ (4) predviđa se pravna osnova za organiziranje tečajeva u području zdravlja bilja.

               (3)

               Komisija je 2006. izradila program „Bolja izobrazba za sigurniju hranu” kako bi postigla ciljeve utvrđene Uredbom (EZ) br. 882/2004. U okviru komunikacije Komisije od 20. rujna 2006. o boljoj izobrazbi za sigurniju hranu (5) istražuju se mogućnosti za organizaciju budućih izobrazbi.

               (4)

               Uredbom (EU) br. 652/2014 propisane su odredbe za upravljanje rashodima općeg proračuna Europske unije u područjima koja obuhvaćaju pravila u pogledu hrane i sigurnosti hrane, zdravlja i dobrobiti životinja te zdravlja bilja. U skladu s člankom 31., Unija može financirati osposobljavanje osoblja nadležnih tijela odgovornih za službene kontrole iz članka 51. Uredbe (EZ) br. 882/2004 s ciljem razvoja usklađenog pristupa službenim kontrolama i drugim službenim aktivnostima kako bi se osigurala visoka razina zaštite zdravlja ljudi, životinja i bilja. Kako bi se osigurala provedba programa „Bolja izobrazba za sigurniju hranu” u državama članicama potrebno je donijeti odluku o financiranju i program rada za 2015. za izobrazbu u području sigurnosti hrane i hrane za životinje, zdravlja i dobrobiti životinja i zdravlja bilja.

               (5)

               Provedbenom odlukom Komisije 2013/770/EU (6) osniva se „Izvršna agencija za potrošače, zdravlje, poljoprivredu i hranu” (dalje u tekstu: „Agencija”). Tom Odlukom Agenciji su delegirane određene zadaće upravljanja programom i njegove provedbe povezane s mjerama izobrazbe za sigurnost hrane koje se provode u skladu s Uredbom (EZ) br. 882/2004 i Direktivom 2000/29/EZ. Agenciji bi stoga za 2015. trebalo odobriti financijski doprinos Unije za financiranje operativnih troškova aktivnosti povezanih s programom „Bolja izobrazba za sigurniju hranu”.

               (6)

               Kako bi se omogućila fleksibilnost u provedbi programa rada, primjereno je definirati izraz „značajna promjena” u smislu članka 94. stavka 4. Delegirane uredbe (EU) br. 1268/2012 (7).

               (7)

               Potrebno je omogućiti plaćanje zatezne kamate u skladu s člankom 92. Uredbe (EU, Euratom) br. 966/2012 i člankom 111. stavkom 4. Delegirane uredbe (EU) br. 1268/2012.

               (8)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Program rada
   Donosi se godišnji program rada za provedbu programa „Bolja izobrazba za sigurniju hranu” za 2015., kako je utvrđeno u Prilogu. Ova Odluka predstavlja odluku o financiranju u smislu članka 84. Uredbe (EU, Euratom) br. 966/2012.
   Članak 2.
   Doprinos Unije
   1.   Najveći doprinos za provedbu programa rada za 2015. iznosi 16 670 000 EUR i financira se odobrenim sredstvima iz sljedećih linija općeg proračuna Europske unije za 2015.:

               (a)

               proračunska linija 17 04 03: 15 500 000 EUR;

               (b)

               proračunska linija 17 01 06 03: 1 170 000 EUR.

         2.   Iznos iz stavka 1. točke (b) plaća se Izvršnoj agenciji za potrošače, zdravlje, poljoprivredu i hranu te predstavlja operativni financijski doprinos.
   3.   Odobrena sredstva predviđena u točki 1. podtočki (a) mogu obuhvaćati i zateznu kamatu.
   Članak 3.
   Ukupne promjene odobrenih sredstava za određena djelovanja koje ne premašuju 20 % najvećeg doprinosa utvrđenog člankom 2. stavkom 1. ove Odluke ne smatraju se značajnima u smislu članka 94. stavka 4. Delegirane uredbe (EU) br. 1268/2012 ako te promjene ne utječu znatno na prirodu djelovanja i cilj programa rada. Povećanje najvećeg doprinosa utvrđenog člankom 2. stavkom 1. ove Odluke ne premašuje 20 %.
   Pri provedbi ove Odluke nadležni dužnosnik za ovjeravanje može primijeniti promjene iz prvog stavka u skladu s načelima dobrog financijskog upravljanja i proporcionalnosti.

      Sastavljeno u Bruxellesu 9. lipnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 298, 26.10.2012., str. 1.

      (2)  SL L 189, 27.6.2014., str. 1.

      (3)  Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (SL L 165, 30.4.2004., str. 1.).

      (4)  Direktiva Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (SL L 169, 10.7.2000., str. 1.).

      (5)  Komunikacija Komisije Vijeću i Europskom parlamentu „Bolja izobrazba za sigurniju hranu”, COM(2006) 519 završna verzija od 20.9.2006.

      (6)  Provedbena odluka Komisije 2013/770/EU оd 17. prosinca 2013. o osnivanju Izvršne agencije za potrošače, zdravlje i hranu te o stavljanju izvan snage Odluke 2004/858/EZ (SL L 341, 18.12.2013., str. 69.).

      (7)  Delegirana uredba Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

      PRILOG
      1.1.   Uvod

      Na temelju ciljeva utvrđenih u Uredbi (EZ) br. 882/2004 i Direktivi 2000/29/EZ, ovaj program rada sadržava djelovanja koja će se financirati i raščlambu proračuna za 2015. kako slijedi:

                              1.2.

                              Javna nabava (provedba u okviru izravnog upravljanja): vanjski ugovori za izvršenje programa izobrazbe i drugih alata za učenje

                  15 500 000 EUR

                              1.3.

                              Druge aktivnosti: operativni financijski doprinos za Izvršnu agenciju za potrošače, zdravlje, poljoprivredu i hranu

                  1 170 000 EUR

                     UKUPNO

                     16 670 000 EUR

            1.2.   Javna nabava: vanjski ugovor za izvršenje programa izobrazbe i drugih alata za učenje

      Ukupna proračunska sredstva rezervirana za ugovore o javnoj nabavi u 2015. iznose 15 500 000 EUR.
      PRAVNA OSNOVA
      Uredba (EZ) br. 882/2004, članak 51.
      Direktiva 2000/29/EZ, članak 2. stavak 1. točka i.
      Uredba (EU) br. 652/2014, članak 31. i članak 36. stavak 1.
      PRORAČUNSKA LINIJA
      Proračunska linija: 17 04 03
      INDIKATIVNI BROJ I VRSTA PREDVIĐENIH UGOVORA
      Za sva navedena tehnička pitanja potpisat će se jedan ili više izravnih odnosno okvirnih ugovora o uslugama. Procjenjuje se da će se potpisati 15 izravnih ili posebnih ugovora o uslugama. Vanjski izvoditelji uglavnom su uključeni u organizacijski i logistički aspekt aktivnosti povezanih s izobrazbom.
      PREDMET PREDVIĐENIH UGOVORA (AKO JE MOGUĆE)
      Aktivnosti povezane s izobrazbom u državama članicama za 2015. obuhvaćat će sljedeća područja:

                  Aktivnosti

                  Iznos u EUR

                  Sustav HACCP

                  2 000 000

                  Zdravlje životinja (pčele i egzotične životinje)

                  520 000

                  Identifikacija i sljedivost životinja:

                  760 000

                  Kontrola prehrambenih aditiva

                  1 100 000

                  Planiranje djelovanja u nepredvidivim okolnostima i kontrola bolesti životinja

                  1 100 000

                  Kontrola prenosive spongiformne encefalopatije

                  535 000

                  Higijena hrane i fleksibilnost

                  1 160 000

                  Nove tehnike istraživanja hrane

                  645 000

                  Unutarnja revizija službenih sustava kontrole

                  1 260 000

                  Uzgoj životinja

                  890 000

                  Ekološki uzgoj

                  1 000 000

                  Zaštićeni nazivi hrane

                  1 000 000

                  Ispitivanja zdravlja bilja

                  550 000

                  Analiza GMO-ova

                  500 000

                  Potpora za provedbu mjera u sanitarnom i fitosanitarnom području

                  1 215 000

                  Platforma kampusa u okviru programa „Bolja izobrazba za sigurniju hranu”

                  500 000

                  Pomoć i potpora projektu e-učenja

                  135 000

                  Studija o trenutačnom i budućem djelovanju programa „Bolja izobrazba za sigurniju hranu”

                  180 000

                  Izobrazba za nepredvidive slučajeve u pogledu zdravlja i dobrobiti životinja, zdravlja bilja i sigurnosti hrane te konferencije i alati za učenje i širenje informacija

                  450 000

                     UKUPNO

                     15 500 000

            PROVEDBA
      Izvršna agencija za potrošače, zdravlje, poljoprivredu i hranu (Odluka Komisije 2013/770/EU) upravlja iznosom od 14 685 000 EUR i provodi ga te njime financira mjere za sigurnost hrane na temelju Uredbe (EZ) br. 882/2004 i Direktive 2000/29/EZ. S preostalih 815 000 EUR upravljat će Komisija u cilju financiranja programa za analizu GMO-ova (jedan administrativni dogovor sa Zajedničkim istraživačkim centrom), pomoći i potpore projektu e-učenja te studije o trenutačnom i budućem djelovanju programa „Bolja izobrazba za sigurniju hranu” (dva ugovora).
      INDIKATIVAN OKVIR ZA POKRETANJE POSTUPKA JAVNE NABAVE
      Otprilike u trećem ili četvrtom tromjesečju 2015.
      INDIKATIVAN IZNOS ZA POZIV NA PODNOŠENJE PONUDA
      15 500 000 EUR
      1.3.   Druge aktivnosti: operativni financijski doprinos za Izvršnu agenciju za potrošače, zdravlje, poljoprivredu i hranu

      PRAVNA OSNOVA
      Uredba Vijeća (EZ) br. 58/2003, a posebno njezin članak 12. stavak 3.
      PRORAČUNSKA LINIJA
      Proračunska linija: 17 01 06 03
      IZNOS
      1 170 000 EUR
      OPIS I CILJ PROVEDBENE MJERE
      Iz proračunske linije 17 01 06 03 financira se operativni financijski doprinos Izvršne agencije za potrošače, zdravlje, poljoprivredu i hranu u 2015. za dio povezan s programom „Bolja izobrazba za sigurniju hranu”. U skladu s člankom 12. stavkom 3. Uredbe (EZ) br. 58/2003, operativni financijski doprinos dolazi iz sredstava dodijeljenih programima Unije kojima upravlja Agencija.


title: Provedbena odluka Komisije (EU) 2016/168 оd 5. veljače 2016. o izmjeni prilogâ Odluci 2003/467/EZ o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (priopćeno pod brojem dokumenta C(2016) 602) (Tekst značajan za EGP)

text:
               9.2.2016

               HR

               Službeni list Europske unije

               L 32/153

         PROVEDBENA ODLUKA KOMISIJE (EU) 2016/168
   оd 5. veljače 2016.
   o izmjeni prilogâ Odluci 2003/467/EZ o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda

         (priopćeno pod brojem dokumenta C(2016) 602)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A. odjeljak I. stavak 4., Prilog A. odjeljak II. stavak 7. i Prilog D. poglavlje I. podtočku E u vezi s podtočkom G,
   budući da:

               (1)

               Direktiva 64/432/EEZ primjenjuje se na trgovinu govedima unutar Unije. Njome se utvrđuju uvjeti uz koje se određena regija neke države članice može službeno proglasiti slobodnom od tuberkuloze, bruceloze ili enzootske leukoze goveda u pogledu stada goveda te uvjeti uz koje se status područja službeno slobodnog od bolesti koji ima određena regija neke države članice može oduzeti.

               (2)

               Odlukom Komisije 2003/467/EZ (2) utvrđeno je da su regije država članica iz poglavlja 2. Priloga I. toj Odluci službeno proglašene slobodnima od tuberkuloze u pogledu stada goveda.

               (3)

               Italija je Komisiji dostavila dokumentaciju kojom se dokazuje da određene regije udovoljavaju uvjetima utvrđenima u Direktivi 64/432/EEZ za status područja službeno slobodnog od tuberkuloze u pogledu stada goveda. Riječ je o sljedećim područjima: pokrajine Genova, Imperia, La Spezia i Savona u regiji Liguria, pokrajine Alessandria, Cuneo i Torino u regiji Piemonte i pokrajine Pesaro-Urbino i Ancona u regiji Marche.

               (4)

               Pokrajine Asti, Biella, Novara, Verbania i Vercelli u regiji Piemonte već su navedene u poglavlju 2. Priloga I. Odluci 2003/467/EZ kao regije službeno slobodne od tuberkuloze. U skladu s tim, cijelu regiju Liguria, pokrajine Pesaro-Urbino i Ancona u regiji Marche te cijelu regiju Piemonte trebalo bi uvrstiti u to poglavlje kao regije službeno slobodne od tuberkuloze u pogledu stada goveda.

               (5)

               Uredbom Vijeća (EEZ) br. 706/73 (3) utvrđeno je da se za potrebe primjene pravila koja se odnose na zakonodavstvo o zdravlju životinja Ujedinjena Kraljevina i otok Man smatraju jednom državom članicom.

               (6)

               Ujedinjena Kraljevina Komisiji je dostavila dokumentaciju kojom se dokazuje da otok Man udovoljava uvjetima utvrđenima u Direktivi 64/432/EEZ za status područja službeno slobodnog od tuberkuloze u pogledu stada goveda. U skladu s tim, otok Man trebalo bi uvrstiti u poglavlje 2. Priloga I. Odluci 2003/467/EZ kao regiju službeno slobodnu od tuberkuloze u pogledu stada goveda.

               (7)

               U poglavlju 2. Priloga II. Odluci 2003/467/EZ navedene su regije država članica koje su službeno proglašene slobodnima od bruceloze u pogledu stada goveda.

               (8)

               Španjolska je Komisiji dostavila dokumentaciju kojom se dokazuje da autonomna zajednica Navarra udovoljava uvjetima utvrđenima u Direktivi 64/432/EEZ za status područja službeno slobodnog od bruceloze u pogledu stada goveda. U skladu s tim, tu bi regiju trebalo uvrstiti u poglavlje 2. Priloga II. Odluci 2003/467/EZ kao regiju službeno slobodnu od bruceloze u pogledu stada goveda.

               (9)

               U poglavljima 1. i 2. Priloga III. Odluci 2003/467/EZ navedene su države članice i njihove regije koje su službeno proglašene slobodnima od enzootske leukoze goveda u pogledu stada goveda. Francuska je navedena u poglavlju 1. tog Priloga kao država članica službeno slobodna od enzootske leukoze goveda.

               (10)

               Francuska je Komisiji dostavila dokumentaciju kojom je obavješćuje da otok La Réunion ne udovoljava uvjetima utvrđenima u Direktivi 64/432/EEZ za status područja službeno slobodnog od enzootske leukoze goveda. Stoga bi otoku La Réunion trebalo oduzeti status područja službeno slobodnog od enzootske leukoze goveda. U skladu s tim, Francuska više ne bi trebala biti navedena u poglavlju 1. Priloga III. Odluci 2003/467/EZ kao država članica službeno slobodna od enzootske leukoze goveda, već je u poglavlje 2. tog Priloga potrebno uvrstiti regije te države članice koje su slobodne od bolesti.

               (11)

               Priloge Odluci 2003/467/EZ stoga bi trebalo na odgovarajući način izmijeniti.

               (12)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilozi Odluci 2003/467/EZ mijenjaju se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 5. veljače 2016.

            Za Komisiju

         Vytenis ANDRIUKAITIS

            Član Komisije

      (1)  SL 121, 29.7.1964., str. 1977/64.

      (2)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (SL L 156, 25.6.2003., str. 74.).

      (3)  Uredba Vijeća (EEZ) br. 706/73 od 12. ožujka 1973. u vezi s postupcima Zajednice koji se primjenjuju na Kanalske otoke i otok Man za trgovinu poljoprivrednim proizvodima (SL L 68, 15.3.1973., str. 1.).

      PRILOG
      Prilozi Odluci 2003/467/EZ mijenjaju se kako slijedi:

                  1.

                  U Prilogu I. poglavlje 2. mijenja se kako slijedi:

                              (a)

                              unos za Italiju zamjenjuje se sljedećim:
                              „u Italiji:

                                          —

                                          regija Abruzzo: pokrajina Pescara,

                                          —

                                          pokrajina Bolzano,

                                          —

                                          regija Emilia-Romagna,

                                          —

                                          regija Friuli-Venezia Giulia,

                                          —

                                          regija Lacij: pokrajine Rieti, Viterbo,

                                          —

                                          regija Ligurija,

                                          —

                                          regija Lombardija,

                                          —

                                          regija Marche: pokrajine Ancona, Ascoli Piceno, Fermo, Pesaro-Urbino,

                                          —

                                          regija Pijemont,

                                          —

                                          regija Sardinija: pokrajine Cagliari, Medio-Campidano, Ogliastra, Olbia-Tempio, Oristano,

                                          —

                                          regija Toskana,

                                          —

                                          pokrajina Trento,

                                          —

                                          regija Veneto.”;

                              (b)

                              unos za Ujedinjenu Kraljevinu zamjenjuje se sljedećim:
                              „u Ujedinjenoj Kraljevini:

                                          —

                                          Velika Britanija: Škotska,

                                          —

                                          otok Man.”

                  2.

                  U poglavlju 2. Priloga II. unos za Španjolsku zamjenjuje se sljedećim:
                  „u Španjolskoj:

                              —

                              autonomna zajednica Kanarski otoci: pokrajine Santa Cruz de Tenerife, Las Palmas,

                              —

                              autonomna zajednica Balearski otoci,

                              —

                              autonomna zajednica Baskija,

                              —

                              autonomna zajednica Murcia,

                              —

                              autonomna zajednica La Rioja,

                              —

                              autonomna zajednica Navarra.”

                  3.

                  U Prilogu III. poglavlje 1. zamjenjuje se sljedećim:

                     „POGLAVLJE 1.

                     Države članice službeno slobodne od enzootske leukoze goveda

                              Oznaka ISO

                              Država članica

                              BE

                              Belgija

                              CZ

                              Češka

                              DK

                              Danska

                              DE

                              Njemačka

                              EE

                              Estonija

                              IE

                              Irska

                              ES

                              Španjolska

                              CY

                              Cipar

                              LV

                              Latvija

                              LT

                              Litva

                              LU

                              Luksemburg

                              NL

                              Nizozemska

                              AT

                              Austrija

                              SI

                              Slovenija

                              SK

                              Slovačka

                              FI

                              Finska

                              SE

                              Švedska

                              UK

                              Ujedinjena Kraljevina”

                  4.

                  U poglavlju 2. Priloga III. prije unosa za Italiju umeće se sljedeći unos za Francusku:
                  „u Francuskoj:

                              —

                              Région Alsace, Champagne-Ardenne et Lorraine,

                              —

                              Région Aquitaine, Limousin et Poitou-Charentes,

                              —

                              Région Auvergne et Rhône-Alpes,

                              —

                              Région Bourgogne et Franche-Comté,

                              —

                              Région Bretagne,

                              —

                              Région Centre,

                              —

                              Région Corse,

                              —

                              Région Ile-de-France,

                              —

                              Région Languedoc-Roussillon et Midi-Pyrénées,

                              —

                              Région Nord – Pas-de-Calais et Picardie,

                              —

                              Région Basse-Normandie et Haute-Normandie,

                              —

                              Région Pays de la Loire,

                              —

                              Région Provence-Alpes-Côte d'Azur,

                              —

                              Région Guadeloupe,

                              —

                              Région Martinique,

                              —

                              Région Guyane,

                              —

                              Région Mayotte.”


title: Provedbena odluka Vijeća (EU) 2017/1853 od 10. listopada 2017. o izmjeni Provedbene odluke 2011/335/EU kojom se Republici Litvi odobrava primjena mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost

text:
               14.10.2017

               HR

               Službeni list Europske unije

               L 265/15

         PROVEDBENA ODLUKA VIJEĆA (EU) 2017/1853
   od 10. listopada 2017.
   o izmjeni Provedbene odluke 2011/335/EU kojom se Republici Litvi odobrava primjena mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395.,
   uzimajući u obzir prijedlog Europske komisije,
   budući da:

               (1)

               Dopisom evidentiranim u Komisiji 26. travnja 2017. Litva je zatražila odobrenje mjere odstupanja od članka 287. točke 11. Direktive 2006/112/EZ kako bi nastavila izuzimati određene porezne obveznike čiji godišnji promet ne prelazi 45 000 EUR. Tom bi se mjerom ti porezni obveznici izuzeli od nekih ili svih obveza u vezi s porezom na dodanu vrijednost (PDV-om) navedenih u glavi XI. poglavljima 2. do 6. Direktive 2006/112/EZ.

               (2)

               Komisija je dopisima od 8. svibnja 2017. i 10. svibnja 2017. obavijestila druge države članice o zahtjevu Litve. Komisija je dopisom od 11. svibnja 2017. obavijestila Litvu da ima sve informacije potrebne za razmatranje zahtjeva.

               (3)

               Na temelju glave XII. Direktive 2006/112/EZ države članice već mogu primjenjivati posebne odredbe za mala poduzeća. Produžena mjera odstupa od glave XII. Direktive 2006/112/EZ samo utoliko što je prag godišnjeg prometa poreznog obveznika za taj posebni program viši od onog koji je trenutačno odobren za Litvu u skladu s člankom 287. točkom 11. Direktive 2006/112/EZ, a koji iznosi 29 000 EUR.

               (4)

               Provedbenom odlukom Vijeća 2011/335/EU (2) Litvi je odobreno, kao mjera odstupanja, izuzimanje poreznih obveznika čiji godišnji promet ne prelazi 45 000 EUR do 31. prosinca 2014. Provedbenom odlukom Vijeća 2014/795/EU (3) ta mjera odstupanja produljena je do 31. prosinca 2017.

               (5)

               S obzirom na to da su se zbog utvrđenog praga smanjile obveze povezane s PDV-om, a time i administrativni troškovi za manja poduzeća, Litvi bi trebalo odobriti da tu mjeru primjenjuje u daljnjem ograničenom razdoblju, do 31. prosinca 2020. Porezni obveznici se kao i ranije mogu odlučiti za uobičajene odredbe o PDV-u.

               (6)

               Odredbe članaka 281. do 294. Direktive 2006/112/EZ o posebnoj odredbi za mala poduzeća trenutačno se revidiraju pa bi direktiva o izmjeni tih odredaba Direktive 2006/112/EZ mogla stupiti na snagu prije 31. prosinca 2020.

               (7)

               Prema informacijama koje je dostavila Litva produljenje odstupanja imat će zanemariv utjecaj na ukupni iznos poreznog prihoda prikupljenog u fazi konačne potrošnje.

               (8)

               Odstupanje ne utječe na vlastita sredstva Unije koja proizlaze iz poreza na dodanu vrijednost jer će Litva izvršiti izračun naknade u skladu s člankom 6. Uredbe Vijeća (EEZ, EURATOM) br. 1553/89 (4),

         DONIJELO JE OVU ODLUKU:
   Članak 1.
   Članak 2. drugi stavak Provedbene odluke 2011/335/EU zamjenjuje se sljedećim:

      „Primjenjuje se od 1. siječnja 2012. do 31. prosinca 2020. ili do stupanja na snagu direktive o izmjeni odredaba članaka 281. do 294. Direktive 2006/112/EZ, ovisno o tome koji datum nastupi ranije.”

   Članak 2.
   Ova Odluka proizvodi učinke od dana priopćenja.
   Primjenjuje se od 1. siječnja 2018.
   Članak 3.
   Ova odluka upućena je Republici Litvi.

      Sastavljeno u Luxembourgu 10. listopada 2017.

            Za Vijeće

            Predsjednik

         T. TÕNISTE

      (1)  SL L 347, 11.12.2006., str. 1.

      (2)  Provedbena odluka Vijeća 2011/335/EU od 30. svibnja 2011. kojom se Republici Litvi odobrava primjena mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost (SL L 150, 9.6.2011., str. 6.).

      (3)  Provedbena odluka Vijeća 2014/795/EU od 7. studenoga 2014. o produljenju primjene Provedbene odluke 2011/335/EU kojom se Republici Litvi odobrava primjena mjere odstupanja od članka 287. Direktive 2006/112/EZ (SL L 330, 15.11.2014., str. 44.).

      (4)  Uredba Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 155, 7.6.1989., str. 9.).


title: Provedbena odluka Komisije (EU) 2015/2415 оd 17. prosinca 2015. o odobrenju u skladu s člankom 19. Uredbe (EZ) br. 1008/2008 Europskog parlamenta i Vijeća modificiranih pravila o raspodjeli prometa za zračne luke Milano Malpensa, Milano Linate i Orio al Serio (Bergamo) (priopćeno pod brojem dokumenta C(2015) 9177)

text:
               19.12.2015

               HR

               Službeni list Europske unije

               L 333/124

         PROVEDBENA ODLUKA KOMISIJE (EU) 2015/2415
   оd 17. prosinca 2015.
   o odobrenju u skladu s člankom 19. Uredbe (EZ) br. 1008/2008 Europskog parlamenta i Vijeća modificiranih pravila o raspodjeli prometa za zračne luke Milano Malpensa, Milano Linate i Orio al Serio (Bergamo)

         (priopćeno pod brojem dokumenta C(2015) 9177)

   (Vjerodostojan je samo tekst na talijanskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (1), a posebno njezin članak 19. stavak 3.,
   budući da:
   1.   POSTUPAK

               (1)

               Dopisom od 21. travnja 2015., koji je Komisija zaprimila 21. travnja 2015., talijanska nadležna tijela obavijestila su Komisiju, u skladu s člankom 19. stavkom 3. Uredbe (EZ) br. 1008/2008, o Ministarskoj odluci br. 395 od 1. listopada 2014. o izmjeni Odluke br. 15 od 3. ožujka 2000. o raspodjeli zračnog prometa u sustavu zračnih luka u Milanu, kako je izmijenjena (2) (dalje u tekstu: „Lupijeva odluka”). U dopisima od 5. studenoga 2014. i 18. ožujka 2015. talijanska nadležna tijela dostavila su dodatne informacije o Lupijevoj odluci. Komisija je zatražila dodatne informacije u dopisu od 5. rujna 2015., na koji su talijanska nadležna tijela odgovorila dopisom od 25. rujna 2015.

               (2)

               Sustav zračnih luka u Milanu sastoji se od zračnih luka Malpensa, Linate i Orio al Serio (Bergamo).

         2.   KONTEKST I OPIS MJERA

   2.1.   Bersanijeva odluka i Druga Bersanijeva odluka

               (3)

               Odlukom Komisije od 21. prosinca 2000. (3) Komisija je proglasila pravila o raspodjeli prometa za sustav zračnih luka u Milanu utvrđena Odlukom ministra infrastrukture i prometa od 3. ožujka 2000. (4) (dalje u tekstu: „Bersanijeva odluka”) usklađenima s Uredbom Vijeća (EEZ) br. 2408/92 (5). Uredba je u međuvremenu stavljena izvan snage i zamijenjena Uredbom (EZ) br. 1008/2008. Odluka Komisije ovisila je o izmjeni tih pravila, u skladu s navodima talijanskih nadležnih tijela u dopisu od 4. prosinca 2000. Izmjena je uvedena Odlukom ministra infrastrukture i prometa od 5. siječnja 2001. (6) (dalje u tekstu: „Druga Bersanijeva odluka”).

               (4)

               Svrha Bersanijeve odluke i Druge Bersanijeve odluke bila je osigurati realizaciju punoga razvojnog potencijala zračne luke Milano Malpensa kao međunarodnog čvorišta, pri čemu je zračna luka Milano Linate opisana kao objekt za usluge izravne veze. U tu su svrhu Bersanijeva odluka i Druga Bersanijeva odluka sadržavale nekoliko odredaba; kad je riječ o zračnoj luci Milano Linate, njima su se osobito nametala ograničenja broja usluga dnevnih povratnih putovanja u zračne luke EU-a utvrđena na temelju opsega putničkog prometa, kako slijedi:

                           —

                           usluga jednoga dnevnog povratnog putovanja po prijevozniku za rute s prometom od 350 000 do 700 000 putnika,

                           —

                           usluge dva dnevna povratna putovanja po prijevozniku za rute s prometom od 700 000 do 1 400 000 putnika,

                           —

                           usluge tri dnevna povratna putovanja po prijevozniku za rute s prometom između 1 400 000 i 2 800 000 putnika,

                           —

                           bez ograničenja za rute s prometom većim od 2 800 000 putnika.

               (5)

               Uz prethodno navedene uvjete prijevoznici iz Zajednice mogu korištenjem dvaju slotova obavljati uslugu dnevnog povratnog putovanja iz Linatea prema sustavima zračnih luka ili pojedinačnim zračnim lukama smještenima u regijama iz „Cilja 1” koje su tijekom kalendarske godine 1999. zabilježile putnički promet manji od 350 000 jedinica sa sustavom milanskih zračnih luka.

               (6)

               U Drugoj Bersanijevoj odluci navodi se da će svi europski glavni gradovi biti povezani s Linateom najmanje jednim povratnim letom dnevno te da će zračne luke Zajednice s godišnjim prometom većim od 40 milijuna putnika u 1999. biti povezane s Linateom najmanje dvama dnevnim povratnim letovima.

               (7)

               Uz to, Bersanijevom odlukom i Drugom Bersanijevom odlukom zračna luka Milano Linate ograničava se na zrakoplove s jednim prolazom između sjedišta za izravne veze u linijskom prometu jedino unutar EU-a.

         2.2.   Lupijeva odluka

               (8)

               Lupijevom odlukom mijenjaju se Bersanijeva odluka i Druga Bersanijeva odluka tako što se ukidaju sva ograničenja u pogledu broja usluga dnevnih povratnih putovanja u zračne luke EU-a utvrđena na temelju opsega putničkog prometa koja se primjenjuju na zračnu luku Milano Linate. Druga ograničenja nametnuta zračnoj luci Milano Linate (zrakoplovi s jednim prolazom između sjedišta, izravne veze u linijskom prometu unutar EU-a) ostaju nepromijenjena.

               (9)

               Talijanska nadležna tijela objasnila su da je razlog za tu promjenu potreba da se ukinu ograničenja temeljena na sada zastarjelim i neodgovarajućim kriterijima te da se prijevoznicima omogući da zadrže slotove u zračnoj luci Milano Linate i da ih što bolje iskoriste. Time bi se doprinijelo većoj isplativosti talijanskih i europskih sustava zračnih luka za poduzeća i putnike.

               (10)

               Lupijeva odluka (Ministarska odluka br. 395) potpisana je 1. listopada i objavljena 11. listopada 2014., neposredno prije početka zimskog rasporeda linija IATA-e za 2014./2015., koje je započelo 26. listopada 2014. Lupijeva odluka primjenjuje se od početka zimske prometne sezone 2014./2015.

               (11)

               Italija se nije savjetovala sa zainteresiranim stranama prije donošenja Lupijeve odluke.

         3.   PRIMJEDBE KOJE SU KOMISIJI DOSTAVILE ZAINTERESIRANE STRANE

               (12)

               Komisija je u Službenom listu Europske unije
                   (7) objavila sažetak modificiranih pravila o raspodjeli prometa o kojima su izvijestila talijanska nadležna tijela te pozvala zainteresirane strane na dostavu primjedbi.

               (13)

               Komisija je zaprimila komentare dviju zainteresiranih strana, koje su htjele ostati anonimne. Komisija je sažetak komentara poslala talijanskim nadležnim tijelima kako bi im omogućila da na njih odgovore.

         3.1.   Prva zainteresirana strana

               (14)

               Prva zainteresirana strana izjavila je da se talijanska nadležna tijela nisu savjetovala sa svim predmetnim zračnim prijevoznicima i zračnim lukama o modificiranim pravilima o raspodjeli prometa prije njihova donošenja. Dakle, prema istoj zainteresiranoj strani, jedino su određeni zračni prijevoznici koji su znali za neizbježne promjene mogli iskoristiti fleksibilnost uvedenu novom Odlukom te u skladu s time planirati dovoljno unaprijed za početak zimskog rasporeda linija 2014./2015.

               (15)

               Prva zainteresirana strana istaknula je i da talijanska nadležna tijela nisu poštovala svoju obvezu ni Uredbu (EZ) br. 1008/2008 o neuvođenju promjena u pravila o raspodjeli prometa prije odobrenja Komisije.

               (16)

               Nadalje, prva zainteresirana strana povukla je i pitanje dodjele slotova u zračnoj luci Milano Linate.

         3.2.   Druga zainteresirana strana

               (17)

               Druga zainteresirana strana izjavila je da je izborom trenutka donošenja Lupijeve odluke pojedinim zračnim prijevoznicima omogućeno da uvedu nove rute iz Linatea s trenutačnim učinkom bez provođenja pravog savjetovanja s drugim zračnim prijevoznicima koji obavljaju prijevoz u zračnoj luci Linate i koji nisu prethodno obaviješteni.

               (18)

               Druga zainteresirana strana istaknula je i da je Komisija primila obavijest o Lupijevoj odluci više od sedam mjeseci nakon njezine objave.

               (19)

               Uz to, druga zainteresirana strana smatra da se Lupijevom odlukom daje posebna prednost društvima Etihad, Alitalia i njezinim europskim partnerima jer Alitalia drži veliku većinu slotova te da bi se Lupijevom odlukom mogla ozbiljno ugroziti konkurencija u korist Alitalije. Druga zainteresirana strana tražila je od Komisije da Lupijevu odluku odmah stavi izvan snage.

         4.   UVJETI IZ ČLANKA 19. UREDBE (EZ) BR. 1008/2008

               (20)

               Člankom 19. stavkom 2. Uredbe (EZ) br. 1008/2008 predviđa se da država članica, nakon savjetovanja sa zainteresiranim stranama, bez diskriminacije među odredištima unutar Zajednice ili na temelju nacionalnosti ili identiteta zračnog prijevoznika, može urediti raspodjelu zračnog prometa među zračnim lukama koje opslužuju isti grad ili gradsku aglomeraciju. Posebni uvjeti za raspodjelu prometa utvrđeni su u istom stavku.

               (21)

               Člankom 19. stavkom 3. Uredbe (EZ) br. 1008/2008 predviđa se da dotična država članica Komisiju obavješćuje o svojim namjerama o uređivanju raspodjele zračnog prometa ili o promjeni postojećeg pravila o raspodjeli prometa. Predviđa se i da Komisija provjerava primjenu članka 19. stavka 2. te u roku od šest mjeseci nakon primitka informacija od države članice i nakon traženja mišljenja odbora osnovanog člankom 25. Uredbe (EZ) br. 1008/2008 odluči može li država članica primjenjivati mjere. Dodaje se da Komisija objavljuje svoju odluku u Službenom listu Europske unije, a mjere se ne primjenjuju prije objave odobrenja Komisije.

         5.   PROCJENA

               (22)

               Lupijevom odlukom modificiraju se pravila o raspodjeli prometa za milanski sustav zračnih luka ukidanjem ograničenja za zračnu luku Linate u pogledu broja usluga dnevnih povratnih putovanja u zračne luke EU-a utvrđenih na temelju opsega putničkog prometa. Stoga ona predstavlja promjenu postojećih pravila o raspodjeli prometa u smislu članka 19. stavka 3. Uredbe (EZ) br. 1008/2008.

               (23)

               Talijanska nadležna tijela smatraju da Lupijeva odluka ne predstavlja promjenu postojećih pravila o raspodjeli prometa jer se Lupijeva odluka nije smatrala mjerom čija je svrha modificiranje zračnog prometa u sustavu zračnih luka u Milanu. Lupijevom odlukom jedino se ukida ograničenje pružanja usluga.

               (24)

               Komisija smatra da je taj zaključak nevaljan. Ograničenja u pogledu broja usluga dnevnih povratnih putovanja u zračne luke EU-a utvrđena na temelju opsega putničkog prometa dio su pravila o raspodjeli prometa i njihova je svrha da se usluge zračnog prijevoza na koje se ne odnose ograničenja dodijele drugoj zračnoj luci u sustavu milanskih zračnih luka. Navedeno pravilo o raspodjeli prometa Komisija je odobrila 2000. Uklanjanje jednog elementa iz tog pravila o raspodjeli stoga predstavlja promjenu tog pravila.

               (25)

               Talijanska nadležna tijela nisu se savjetovala sa zainteresiranim stranama prije donošenja Lupijeve odluke. Dakle, nisu poštovala obvezu da to učine utvrđenu u članku 19. stavku 2. Uredbe (EZ) br. 1008/2008.

               (26)

               Talijanska nadležna tijela smatraju da se nisu trebala savjetovati sa zainteresiranim trećim stranama jer je u skladu s člankom 19. stavkom 2. Uredbe (EZ) br. 1008/2008 savjetovanje sa zainteresiranim stranama nužno samo ako države članice planiraju „urediti” promet, tj. prije izrade pravila o raspodjeli prometa, ali ne u slučaju njegove izmjene. Komisija se ne slaže s tim objašnjenjem. Izmjena pravila o raspodjeli prometa znači da se nakon izmjene pravilo razlikuje od onoga koje se primjenjivalo ranije. Uzimajući u obzir argumentaciju iz članka 19., takva (planirana) promjena pravne situacije u osnovi se ne razlikuje od promjene koja je posljedica uvođenja novog pravila. Sama promjena pravne situacije razlog je da su nacionalna nadležna tijela obvezna savjetovati se sa zainteresiranim stranama, isto kao što se u takvom slučaju naglašava obveza nadležnih tijela da o tom slučaju izvijeste Komisiju. Dakle, pojam „urediti” iz članka 19. stavka 2. odnosi se i na izmjene pravila o raspodjeli prometa.

               (27)

               Talijanska nadležna tijela tvrde da savjetovanje zapravo nije bilo potrebno jer su svi zračni prijevoznici koji drže slotove u zračnoj luci Linate imali jednaku korist od Lupijeve odluke. Komisija navodi da se tim argumentom prejudiciraju mogući zaključci koje je potrebno donijeti tek nakon uvažavanja primjedbi koje zainteresirane strane imaju pravo iznijeti. Prema definiciji, time se ne može poništiti obveza Italije da se prije donošenja bilo kakvih zaključaka savjetuje sa zainteresiranim stranama.

               (28)

               Talijanska nadležna tijela izjavila su da su spremna da sad provedu savjetovanje. Međutim, radi jasnoće treba naglasiti da bi nakon takvog savjetovanja morao uslijediti novi akt u kojem bi se uzele u obzir dostavljene primjedbe. Takav bi akt bio nužan čak i ako bi, nakon savjetovanja, talijanska nadležna tijela i dalje smatrala da je pravilo, kako je izmijenjeno Lupijevom odlukom, primjereno.

         6.   ZAKLJUČAK

               (29)

               Suprotno članku 19. stavku 2. Uredbe (EZ) br. 1008/2008, talijanska nadležna tijela nisu se savjetovala sa zainteresiranim stranama prije izmjene pravila o raspodjeli prometa u sustavu zračnih luka u Milanu.

               (30)

               Mjere predviđene Ministarskom odlukom br. 395 od 1. listopada 2014. o izmjeni Odluke br. 15 od 3. ožujka 2000. o raspodjeli zračnog prometa u sustavu zračnih luka u Milanu, kako je izmijenjena, o kojima je Komisija obaviještena 21. travnja 2015., stoga se ne mogu odobriti.

               (31)

               Ova je Odluka u skladu s mišljenjem odbora iz članka 25. Uredbe (EZ) br. 1008/2008,

         DONIJELA JE OVU ODLUKU:
   Članak 1.
   Odbija se odobrenje mjera predviđenih Ministarskom odlukom br. 395 od 1. listopada 2014. o izmjeni Odluke br. 15 od 3. ožujka 2000. o raspodjeli zračnog prometa u sustavu zračnih luka u Milanu, o kojima je Komisija obaviještena 21. travnja 2015.
   Članak 2.
   Ova je Odluka upućena Talijanskoj Republici.

      Sastavljeno u Bruxellesu 17. prosinca 2015.

            Za Komisiju

         Violeta BULC

            Članica Komisije

      (1)  SL L 293, 31.10.2008., str. 3.

      (2)  Službeni list Talijanske Republike br. 237 od 11. listopada 2014.

      (3)  SL L 58, 28.2.2001., str. 29.

      (4)  Službeni list Talijanske Republike br. 60 od 13. ožujka 2000.

      (5)  Uredba Vijeća (EEZ) br. 2408/92 od 23. srpnja 1992. o pristupu zračnih prijevoznika Zajednice zračnim linijama unutar Zajednice (SL L 240, 24.8.1992., str. 8.). U vezi sa stavljanjem izvan snage vidjeti članak 27. Uredbe (EZ) br. 1008/2008.

      (6)  Službeni list Talijanske Republike br. 14 od 18. siječnja 2001.

      (7)  SL C 183, 4.6.2015., str. 4.


title: Provedbena odluka Vijeća (EU) 2017/1333 od 11. srpnja 2017. o izmjeni Provedbene odluke 2014/170/EU o uspostavljanju popisa nekooperativnih trećih zemalja u suzbijanju nezakonitog, neprijavljenog i nereguliranog ribolova u pogledu Svetog Vincenta i Grenadina

text:
               18.7.2017

               HR

               Službeni list Europske unije

               L 185/41

         PROVEDBENA ODLUKA VIJEĆA (EU) 2017/1333
   od 11. srpnja 2017.
   o izmjeni Provedbene odluke 2014/170/EU o uspostavljanju popisa nekooperativnih trećih zemalja u suzbijanju nezakonitog, neprijavljenog i nereguliranog ribolova u pogledu Svetog Vincenta i Grenadina
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 33. stavak 1.,
   uzimajući u obzir prijedlog Europske komisije,
   budući da:
   1.   UVOD I POSTUPAK

               (1)

               Uredbom (EZ) br. 1005/2008 (Uredba o ribolovu NNN) uspostavljen je sustav Unije za sprečavanje nezakonitog, neprijavljenog i nereguliranog ribolova („ribolov NNN”), odvraćanje od njega i njegovo zaustavljanje.

               (2)

               Poglavljem VI. Uredbe o ribolovu NNN propisan je postupak u pogledu utvrđivanja nekooperativnih trećih zemalja, demarševa koji se odnose na zemlje koje su utvrđene kao nekooperativne treće zemlje, uspostavljanja popisa nekooperativnih trećih zemalja, brisanja s popisa nekooperativnih trećih zemalja, objavljivanja popisa nekooperativnih trećih zemalja te hitnih mjera.

               (3)

               Vijeće je 24. ožujka 2014. donijelo Provedbenu odluku 2014/170/EU (2) kojom je uspostavljen popis nekooperativnih trećih zemalja u borbi protiv ribolova NNN na temelju Uredbe o ribolovu NNN.

               (4)

               U skladu s člankom 32. Uredbe o ribolovu NNN, Komisija je Odlukom od 12. prosinca 2014. („Odluka od 12. prosinca 2014.”) (3) obavijestila Sveti Vincent i Grenadine o mogućnosti da budu utvrđeni kao zemlja koju Komisija smatra nekooperativnom trećom zemljom.

               (5)

               Komisija je u Odluku od 12. prosinca 2014. uključila informacije o bitnim činjenicama i razmatranjima na kojima se temelji mogućnost takvog utvrđivanja.

               (6)

               Obavijest o Odluci od 12. prosinca 2014. Svetom Vincentu i Grenadinima dostavljena je zajedno s dopisom od istog datuma u kojem ih se poziva da u bliskoj suradnji s Komisijom provedu plan djelovanja za ispravljanje utvrđenih nedostataka.

               (7)

               Komisija je posebno pozvala Sveti Vincent i Grenadine da: i. poduzmu sve potrebne mjere za provedbu djelovanja sadržanih u planu djelovanja koji je predložila Komisija; ii. ocijene provedbu tih djelovanja i iii. svakih šest mjeseci Komisiji dostave detaljno izvješće s ocjenom provedbe svakog od tih djelovanja, među ostalim, s obzirom na njihovu pojedinačnu i/ili ukupnu učinkovitost u osiguravanju sustava kontrola u ribarstvu koji u potpunosti ispunjava propisane zahtjeve.

               (8)

               Svetom Vincentu i Grenadinima omogućeno je da se pismeno i usmeno očituju o Odluci od 12. prosinca 2014. te o drugim relevantnim informacijama koje je dostavila Komisija te su mogli dostaviti dokaze kojima se osporavaju ili dopunjuju činjenice navedene u Odluci od 12. prosinca 2014. Svetom Vincentu i Grenadinima zajamčeno je pravo da traže ili pruže dodatne informacije.

               (9)

               Svojom odlukom od 12. prosinca 2014. i svojim dopisom Komisija je pokrenula postupak dijaloga sa Svetim Vincentom i Grenadinima i istaknula da razdoblje od šest mjeseci u načelu smatra dostatnim za postizanje dogovora.

               (10)

               Komisija je nastavila prikupljati i provjeravati sve informacije koje je smatrala potrebnima. Razmotrene su i uzete u obzir usmene i pismene primjedbe koje su Sveti Vincent i Grenadini dostavili slijedom Odluke od 12. prosinca 2014. Sveti Vincent i Grenadini usmenim ili pisanim putem obavješćivani su o Komisijinim razmatranjima.

               (11)

               Komisija je međutim zauzela stajalište da Sveti Vincent i Grenadini nisu u dostatnoj mjeri riješili pitanja koja izazivaju zabrinutost i ispravili nedostatke kako su opisani u Odluci od 12. prosinca 2014. Nadalje, Komisija je zaključila da mjere iz plana djelovanja nisu u potpunosti provedene. Komisija je stoga donijela Provedbenu odluku (EU) 2017/918 (4) kojom je Sveti Vincent i Grenadine utvrdila kao nekooperativnu treću zemlju u suzbijanju ribolova NNN.

               (12)

               Na temelju postupaka istrage i dijaloga koje je pokrenula Komisija, uključujući razmjenu dopisa i održane sastanke, te razloga na kojima se temelje Odluka od 12. prosinca 2014. i Provedbena odluka (EU) 2017/918, primjereno je Sveti Vincent i Grenadine uvrstiti na popis nekooperativnih trećih zemalja u suzbijanju ribolova NNN.

               (13)

               Na temelju članka 34. stavka 1. Uredbe o ribolovu NNN, Vijeće kvalificiranom većinom na prijedlog Komisije briše treću zemlju s popisa nekooperativnih trećih zemalja ako ta zemlja dokaže da je stanje zbog kojeg je bila uvrštena na taj popis ispravljeno. Odlukom o brisanju s popisa treba u obzir uzeti i je li utvrđena dotična treća zemlja poduzela konkretne mjere kojima se može postići trajno poboljšanje stanja.

         2.   UTVRĐIVANJE SVETOG VINCENTA I GRENADINA KAO NEKOOPERATIVNE TREĆE ZEMLJE

               (14)

               U Odluci od 12. prosinca 2014. Komisija je analizirala obveze Svetog Vincenta i Grenadina i ocijenila njihovo ispunjavanje međunarodnih obveza koje imaju kao država zastave, država luke, obalna država ili država trgovine. Za potrebe tog ispitivanja Komisija je u obzir uzela parametre navedene u članku 31. stavcima od 4. do 7. Uredbe o ribolovu NNN.

               (15)

               Komisija je ispitala u kojoj mjeri Sveti Vincent i Grenadini ispunjavaju svoje obveze na temelju zaključaka Odluke od 12. prosinca 2014. i uzimajući u obzir relevantne informacije koje su dostavili Sveti Vincent i Grenadini, predloženi plan djelovanja i mjere poduzete za ispravljanje stanja.

               (16)

               Glavni nedostaci koje je Komisija utvrdila u predloženom planu djelovanja odnosili su se na nekoliko propusta u ispunjavanju obveza propisanih međunarodnim pravom, posebno u vezi s nedonošenjem odgovarajućeg pravnog okvira, nepostojanjem odgovarajućeg i učinkovitog sustava praćenja, nepostojanjem sustava praćenja, kontrole i nadzora te nepostojanjem sustava odvraćajućih sankcija. Drugi utvrđeni nedostatci odnose se općenitije na poštovanje međunarodnih obveza, uključujući preporuke i rezolucije regionalnih organizacija za upravljanje ribarstvom te uvjete za registraciju plovila u skladu s međunarodnim pravom. Utvrđeno je i nepoštovanje preporuka i rezolucija relevantnih tijela, kao što su Međunarodni plan djelovanja protiv nezakonitog, neprijavljenog i nereguliranog ribolova i Neobvezujuće smjernice za postupanje države zastave doneseni od strane Organzacije Ujedinjenih naroda za hranu i poljoprivredu. Međutim, nepoštovanje neobvezujućih preporuka i rezolucija razmatrano je samo kao popratni dokaz, a ne kao osnova za utvrđivanje.

               (17)

               U Provedbenoj odluci (EU) 2017/918 Komisija je na temelju Uredbe o ribolovu NNN utvrdila Sveti Vincent i Grenadine kao nekooperativnu treću zemlju.

               (18)

               U pogledu mogućih ograničenja s kojima se Sveti Vincent i Grenadini suočavaju kao zemlja u razvoju, napominje se da opći stupanj razvoja ne utječe negativno na specifični stupanj razvoja i ukupne rezultate Svetog Vincenta i Grenadina u pogledu ribarstva.

               (19)

               Uzimajući u obzir Odluku od 12. prosinca 2014. i Provedbenu odluku (EU) 2017/918 te postupak dijaloga koji je sa Svetim Vincentom i Grenadinima vodila Komisija i njegov ishod, može se zaključiti da su djelovanja koja su Sveti Vincent i Grenadini poduzeli s obzirom na svoje obveze kao država zastave nedostatna za ispunjavanje obveza iz članaka 63., 64., 91., 94. i 117. Konvencije Ujedinjenih naroda o pravu mora, članaka 7., 18., 19., 20. i 23. Sporazuma Ujedinjenih naroda o primjeni odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i stokovima vrlo migratornih vrsta te člankom III. stavkom 8. Sporazuma Ujedinjenih naroda o promicanju usklađivanja ribarskih plovila na otvorenom moru s međunarodnim mjerama za očuvanje i upravljanje.

               (20)

               Stoga Sveti Vincent i Grenadini nisu ispunili obveze utvrđene međunarodnim pravom da kao država zastave djeluju s ciljem sprečavanja ribolova NNN, odvraćanja od njega i njegova zaustavljanja.

         3.   USPOSTAVLJANJE POPISA NEKOOPERATIVNIH TREĆIH ZEMALJA

               (21)

               S obzirom na donesene zaključke o Svetom Vincentu i Grenadinima, tu bi zemlju u skladu s člankom 33. Uredbe o ribolovu NNN trebalo dodati na popis nekooperativnih trećih zemalja uspostavljen Provedbenom odlukom 2014/170/EU. Tu bi odluku trebalo stoga trebalo na odgovarajući način izmijeniti.

               (22)

               Uvrštenje Svetog Vincenta i Grenadina na popis nekooperativnih trećih zemalja u suzbijanju ribolova NNN podrazumijeva primjenu mjera utvrđenih člankom 38. Uredbe o ribolovu NNN. Člankom 38. stavkom 1. Uredbe o ribolovu NNN predviđa se zabrana uvoza proizvoda ribarstva koje su ulovila ribarska plovila koja plove pod zastavom nekooperativnih trećih zemalja. U slučaju Svetog Vincenta i Grenadina tom bi zabranom trebali biti obuhvaćeni svi stokovi i vrste odnosno proizvodi ribarstva kako su definirani u članku 2. točki 8. Uredbe o ribolovu NNN jer nepostojanje odgovarajućih mjera donesenih u pogledu ribolova NNN, na temelju čega je došlo do utvrđivanja Svetog Vincenta i Grenadina kao nekooperativne treće zemlje, nije ograničeno na određeni stok ili vrstu.

               (23)

               Napominje se da ribolov NNN, među ostalim, osiromašuje riblje stokove, uništava morska staništa, ugrožava očuvanje i održivo iskorištavanje morskih resursa, narušava tržišno natjecanje, ugrožava sigurnost hrane, stavlja poštene ribare u nepravedno nepovoljan položaj te slabi obalne zajednice. S obzirom na opseg problema povezanih s ribolovom NNN, smatra se potrebnim da Unija žurno provede mjere u odnosu na Sveti Vincent i Grenadine kao nekooperativnu treću zemlju. Stoga bi ova Odluka trebala stupiti na snagu sljedećeg dana od dana objave u Službenom listu Europske unije.

               (24)

               Ako Sveti Vincent i Grenadini dokažu da je stanje zbog kojeg su bili uvršteni na popis ispravljeno, Vijeće kvalificiranom većinom na prijedlog Komisije briše Sveti Vincent i Grenadine s popisa nekooperativnih trećih zemalja u skladu s člankom 34. stavkom 1. Uredbe o ribolovu NNN. Pri donošenju svake takve odluke o brisanju s popisa trebalo bi se uzeti u obzir jesu li Sveti Vincent i Grenadini poduzeli konkretne mjere kojima mogu postići trajno poboljšanje stanja,

         DONIJELO JE OVU ODLUKU:
   Članak 1.
   „Sveti Vincent i Grenadini” dodaju se Prilogu Provedbenoj odluci 2014/170/EU.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 11. srpnja 2017.

            Za Vijeće

            Predsjednik

         T. TÕNISTE

      (1)  SL L 286, 29.10.2008., str. 1.

      (2)  Provedbena odluka Vijeća 2014/170/EU od 24. ožujka 2014. o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 91, 27.3.2014., str. 43.).

      (3)  Odluka Komisije od 12. prosinca 2014. o obavješćivanju treće zemlje za koju Komisija smatra da bi mogla biti utvrđena kao nekooperativna treća zemlja u skladu s Uredbom Vijeća (EZ) br. 1005/2008 o uspostavi sustava Zajednice za sprječavanje, suzbijanje i zaustavljanje nezakonitog, neprijavljenog i nereguliranog ribolova (SL C 453, 17.12.2014., str. 5.).

      (4)  Provedbena odluka Komisije (EU) 2017/918 od 23. svibnja 2017. o utvrđivanju Svetog Vincenta i Grenadina kao nekooperativne treće zemlje u suzbijanju nezakonitog, neprijavljenog i nereguliranog ribolova (SL L 139, 30.5.2017., str. 70.).